Какви права, задължения и отговорности поражда вписване на сдружение в обществена полза “Спортен клуб” в ТРРЮЛНЦ в АВ? Съществува ли необходимост от други вписвания или допълнителни регистрации, за да осъществява сдружението спортна дейност и да реализира целите си? 




Какви права и какви задължения има Спортен клуб, регистриран само в ТРРЮЛНЦ в АВ като сдружение в обществена полза по вид спорт, за да осъществява спортна дейност?
===================================================================================================================================================================

 

Благодаря, за изчерпателният отговор! И може би, дейността на тези спортни клубове се препраща към други Закони – Закон за местни данъци и такси /ако са включени в Приложение 4, към глава 2, раздел 4 – видове патенти дейности – плащане на патент/, а ако не отговарят на ЗМДТ, препратката е към разпоредбите на Закона за корпоративно подоходно облагане!




В ЗМДТ е предвидено като патентна дейност, която е сходна на Вашата – за фитнес центрове и спортни зали. Ако не се включвате в тях, тогава облагането действително е по ЗКПО.


Поздрави,  

адв. Николина Митова  

тел. 0898 303092




Съгласно цитираните от Вас разпоредби на ЗФВС от 2018 г. спортният клуб следва да е вписан в регистрите, водени от Министерството на младежта и спорта. Освен това, в чл. 14 от същия закон, т. 3 е предвидено, че спортният клуб следва да има сключен договор с треньорски кадри по съответния вид спорт.  

Спортни клубове, които не са членове на лицензирана спортна федерация и не са вписан в регистъра по чл. 9, ал. 1,т. 1, не може да осъществяват дейностите по ал. 1, т. 4 – 9, освен в случая по чл. 25, ал. 3., т.е. не може да осъществяват следните дейности –  

“4. организират и провеждат състезателна дейност;  

5. организират спортни състезания след одобряване от съответната спортна федерация;  

6. участват в спортни състезания при условия и по ред, определени от съответната спортна федерация;  

7. предлагат на съответните спортни федерации предоставянето, прекратяването и отнемането на състезателни  

права на спортисти и уреждането на отношенията във връзка с тях;  

8. кандидатстват за финансиране и подпомагане с публични средства по ред, определен със закон;  

9. притежават правата за реклама, за телевизионно и радиоразпространение на спортни състезания, организирани от тях по ред, определен от съответната спортна федерация.”  

Същевременно обаче спортните клубове, които не са вписани в регистъра, могат да организират спортните занимания на гражданите и практикуването на физическа активност и спорт;  

2. да предоставят спортни услуги;  

3. да организират и провеждат тренировъчна дейност;  

4. да изграждат, придобиват, ползват и управляват спортни обекти;  

5. да осъществяват и други дейности, свързани с развитие, популяризиране и насърчаване на физическата активност, физическото възпитание и спорта.


Поздрави,  

адв. Николина Митова  

тел. 0898 303092




Да, регистрацията на ЮЛНЦ след 01.01.2018 г. е 3 в 1, т. е. ТРРЮЛНЦ в АВ. Явно въпросът ми е бил неясен, за което съжалявам! Ще се опитам да конкретизирам: Като регистрирано сдружение СК по вид спорт по ЗЮЛНЦ, същият подлежи ли на разрешителен/лицензионен/ режим по ЗФВС в сила от 18.01.2019 г.. Как всички сдружения, регистрирани в ТРРЮЛНЦ и определили дейността си като спортна, се подчиняват на ЗФВС, който се явява специален за тях? В този смисъл, ако не са вписани в регистъра по чл 9, ал. 1, т. 1 и 2 и нямат сключен договор с треньор, вписан в регистъра по чл. 9, ал. 1, т. 4 от ЗФВС, какви дейности имат право да изпълняват? Искрено се надявам, този път да съм била по-ясна в обясненията!




След регистрацията в ТР сдружението има съответните права да извършва спортна дейност. След промени от 2018 г. в Закона за юридическите лица с нестопанска цел няма необходимост от други регистрации. 


Поздрави,  

адв. Николина Митова  

тел. 0898 303092


